આઇસીએઓના પ્રસ્તાવ મુજબ લેપટોપની બેટરી જો જરૂર કરતાં વધુ ગરમ થઇ જાય તો આગ લાગવાનો ખતરો વધી શકે છે. લેપટોપની બેટરી ગરમ થવાથી લગેજ મૂકવાની જગ્યાએ આગ લાગવાનું જોખમ રહેલું છે. આ સંજોગોમાં આઇસીએઓને લેપટોપ લઇ જવા પર પ્રતિબંધ મૂકવા સૂચન કર્યું છે. જોકે હજુ સુધી અમેરિકન ફેડરલ એવિયેશન એડમિનિસ્ટ્રેશને આ પ્રસ્તાવ પર હજુ કોઇ પ્રતિક્રિયા આપી નથી. પરંતુ બેઠકમાં તેના પ્રતિનિધિઓએ લેપટોપ પર પ્રતિબંધ મૂકવાની તરફેણમાં પોતાનો અભિપ્રાય વ્યક્ત કર્યો હતો. મીડિયા રિપોર્ટ અનુસાર લિડિંગ એવિએશન એજન્સી દ્વારા આ પ્રસ્તાવ પર મંજૂરી આપ્યા બાદ ભારતમાં પણ વિમાનમાં લેપટોપ લઇ જવા અંગેના નિયમો ઘડવામાં આવશે અને તેના પર પ્રતિબંધ મુકાઇ શકે છે.